
Kanthi nyebut Asma Allah kang Maha welas lan maha 


asih. 


Mangertia menawa ing antarane pamedhot keislaman 


sing paling gedhe iku ana sepuluh : 

1). Sepisan : Syirik sajroning ibadah marang Allah 
ta'ala. Dalile dhawuh pangandikane Allah ta'ala : 
“Yekti Allah ora maringi pangapura marang wong 
kang tumindak syirik. Lan Allah maringi pangapura 
marang dosa saliyane syirik tumrap wong kang 
dikersakake dening Allah." 


Kalebu tumindak syirik iku mbeleh sato kewan kanggo 
saliyane Allah ta'ala. Kayadene mbeleh sato kewan 
kanggo jin utawa kanggo kuburan. 

2). Kapindho : Wong kang andadekake sarana utawa 
lantaran antarane dheweke karo Allah ta'ala. Dheweke 
ndonga lan njaluk syafaat, uga tawakkal (pasrah 
bongkokan) marang lantaran mau. Iku pinangka 
tumindak syirik kanthi adhedhasar ijma' para ulama: 

3). Katelu : Wong kang ога ngafirake wong musyrik, 
utawa ragu marang kekafirane wong musyrik, utawa 
mbenerake piwulang kemusyrikan. Dheweke kafir. 

4). Kapapat : Wong kang duwe kapercayan manawa 
ana manungsa saliyane kanjeng nabi Muhammad 
shalallahu 'alaihi wa sallam, sing luwih lurus pituduhe 
tinimbang nabi, luwih becik hukume tinimbang 
hukume nabi. Kaya dene wong kang luwih milih 
hukume thaghut tinimbang hukume nabi. Dheweke 
iku kalebu golongane wong kang kafir. 

5). Kalima : Sapa wonge mangkel marang piwulange 
kanjeng Rasul shalallahu 'alaihi wa sallam senadyan 
ngamallake, dheweke kafir. Dalile dhawuh 
pangandikane Allah ta'ala : “Kang kaya mangkono 
sebab dheweke padha mangkel marang wahyu kang 
diudhunake dening Allah ta'ala. Mula Allah nyirnakake 
sekabehe amal kang wis ditindakake.” 

6). Kaenem : Sapa ngece, ngasorake marang 
saperangan agamane Allah ta'ala, utawa ganjarane, 
utawa paukumane, dheweke kafir. Dalile dhawuh 
pangandikane Allah ta'ala : “Dhawuha sira 
Muhammad ! apa marang Allah, marang ayate Allah 
lan marang Rasule Allah sira padha ngece. Ora usah 
sira njaluk pangapura! yekti sira wis tumindak kufur 
sawise sira iman.” 

7). Kapitu : Sihir utawa santhet, tuladhane Sharf lan 
Athaf. 


Sapa wonge tumindak sihir, utawa lila legawa marang 
sihir dheweke kafir. Dalile dhawuh pangandikane Allah 
ta'ala : “Lan kekarone ora mulang sihir marang wong 
kang tumeka, nganti kekarone kandha ; Yekti aku iki 
pinangka fitnah mula aja padha tumindak kufur.” 

8). Kawolu : Tetulung lan aweh pambiyantu marang 
wong kafir kanggo merangi umat Islam. Dalile dhawuh 
pangandikane Allah ta'ala : “Lan sapa ing antarane 
sira wani mbolo marang wong kafir, dheweke kalebu 
golongane. Lan Allah ora menehi pitulungan marang 
wong wong kang zalim.” 

9). Kasanga : Sapa duwe keyakinan menawa апа 
saperangane manungsa kang dikeparengake ora 
ngugemi syariate kanjeng nabi shalallahu “alaihi wa 
sallam. Kayadene nabi Khidhir kang ora ngugemi 
syariate kanjeng nabi Musa. Wong iku mau kalebu 
wong kang kafir. 

10). Kasepuluh : Mlengos saka agamane Allah ta'ala. 
Ora gelem nyinaoni lan ora gelem ngamallake. Dalile 
dhawuh pangandikane Allah ta'ala : “Sapa wonge 
kang luwih zalim tinimbang wong kang nalika disebut 
ayate Allah ananging dheweke malah mlengos. Yekti 
Ingsun Allah bakal maringi pidana paukuman marang 
wong kang tumindak dosa.” 

Ora апа bedane sakabehe perkara pamedhot 

keislaman ікі nalika ditindakake karana gojekan, 


utawa tenanan, utawa wedi. Kajaba nalika 
dirudapeksa. 

kang paling mbebayani lan paling asring dumadi. Mula 

prayoga tumrape wong Islam supaya ngati ati Ian 
wedi marang pamedhot keislaman iki. Awake dhewe 
nyuwun pengayoman marang Allah saka kamurkane 
Allah lan pidana paukuman saka Allah ta'ala. 

Shalawat sarta salam muga tansah kaparingna 
katetepna kagem panutaning umat, kanjeng nabi 


agung Muhammad, рага kulawarga lan рага 
shahabate kabeh. 

